techiaith/cofnodycynulliad_en-cy huggingface dataset:
English: I welcome the Labour-Plaid Cymru budget, and Steffan Lewis gave a list of the changes that he says are due to the influence of Plaid Cymru. The DUP in Northern Ireland has got an extra £1 billion for Northern Ireland out of their support for the Government at Westminster, and Plaid Cymru has managed to redirect £500 million out of the £15 billion that the Labour Government here has to spend. I've got no objection to any of the changes that have been made, because that's what coalition-type arrangements are about, and nobody, therefore, can complain about the way in which the DUP has used its position at Westminster, because it's happening here in Cardiff in the same way. What would be quite interesting to know, of course, is what the Government would have spent the £500 million on if they hadn't been in hock to Plaid Cymru. Then we would be able to have a proper debate on priorities, which is what the Finance Committee recommended.
Welsh: Rwy'n croesawu cyllideb Llafur-Plaid Cymru, a rhoddodd Steffan Lewis restr o'r newidiadau y dywed ef sy'n ganlyniad dylanwad Plaid Cymru. Mae'r DUP yng Ngogledd Iwerddon wedi cael £1 biliwn yn ychwanegol ar gyfer Gogledd Iwerddon oherwydd eu cymorth i Lywodraeth San Steffan, ac mae Plaid Cymru wedi llwyddo i ailgyfeirio £500 miliwn o'r £15 biliwn sydd gan y Llywodraeth Lafur yma i'w wario. Nid oes gennyf unrhyw wrthwynebiad i unrhyw un o'r newidiadau a wnaed, oherwydd dyna natur trefniadau clymbleidiol eu naws. Ac felly, ni all neb gwyno am y ffordd y mae'r DUP wedi defnyddio ei sefyllfa yn San Steffan, oherwydd mae'n digwydd yma yng Nghaerdydd yn yr un modd. Beth fyddai'n eithaf diddorol cael gwybod yw, wrth gwrs, ar beth fyddai'r Llywodraeth wedi gwario'r £500 miliwn ychwanegol pe na bai hi'n wystl i Blaid Cymru. Yna byddai modd inni gael dadl briodol ar flaenoriaethau, sef yr hyn a argymhellodd y Pwyllgor Cyllid.
English: That point is just factually incorrect. The actual percentage of borrowing compared with GDP at the time of the financial crisis was 37.2 per cent - about 0.2 per cent higher than it was when Labour came into Government in the first place. The only difference was the increase to 50 per cent, which was effectively the steps taken by Gordon Brown to actually save the UK economy from collapsing. What you've had now, as a result of austerity measures under this Tory Government and the cut-back in capital investment, is the fact that the percentage is now 88 per cent.
Welsh: Mae'r pwynt hwnnw yn ffeithiol anghywir. Canran gwirioneddol benthyca o'i gymharu â chynnyrch domestig gros ar adeg yr argyfwng ariannol oedd 37.2 y cant - tua 0.2 y cant yn uwch nag yr oedd pan ddaeth Llafur i Lywodraeth yn y lle cyntaf. Yr unig wahaniaeth oedd y cynnydd i 50 y cant, sef y camau a gymerwyd gan Gordon Brown i achub economi'r DU mewn gwirionedd rhag dymchwel. Yr hyn sydd gennych chi bellach, o ganlyniad i fesurau cyni o dan y Llywodraeth Dorïaidd hon a'r toriadau mewn buddsoddiad cyfalaf, yw'r ffaith bod y ganran bellach yn 88 y cant.
English: I think, if the Member examines the record, he will find that, under the first Blair Government, they reduced the proportion of debt in GDP up to 2001, and from 2001 to 2010 it rose steadily every year until the explosion after 2008. I haven't got the figures with me today, but I'm happy to send them. He'll find them in the House of Commons library research paper, which gives them. So, that's the reality of the background to the budget. We can't just magic away the macro-economic problems that the UK faces. If we attempt to do so, then we will make things even worse for us in the future. What we need to do is to grow the economy. In the United States now, there are plans for substantial reductions in corporation tax. This is being mirrored in France, in Germany, in Italy, in Switzerland, and this is what we need for Britain. I'm very much in favour of devolving corporation tax to Wales so that we can take our own course in this respect as well, but I appreciate that that's a debate for another day. So, whilst I welcome the budget, I recognise the limitations that the finance Secretary is bound by, and I think there are things that we can do to tweak things at the margins, but his scope for action is very little more than that.
Welsh: Credaf, os yw'r aelod yn edrych ar y cofnod, y bydd yn canfod, o dan Lywodraeth cyntaf Blair, y gwnaethon nhw leihau cyfran y ddyled mewn cynnyrch domestig gros hyd at 2001, a rhwng 2001 a 2010 fe gododd yn raddol bob blwyddyn tan y ffrwydrad ar ôl 2008. Nid yw'r ffigurau gyda mi heddiw, ond rwyf yn fodlon eu hanfon. Daw o hyd iddyn nhw yn y papur ymchwil yn Llyfrgell Tŷ'r Cyffredin, sy'n rhoi'r ffigurau. Felly, dyna realiti'r cefndir i'r gyllideb. Ni allwn ni ddefnyddio hudlath i wneud i'r problemau macro-economaidd y mae'r DU yn eu hwynebu ddiflannu. Os ydym ni'n ceisio gwneud hynny, yna byddwn yn gwneud pethau hyd yn oed yn waeth i ni yn y dyfodol. Yr hyn y mae angen inni ei wneud yw tyfu'r economi. Yn yr Unol Daleithiau erbyn hyn, mae cynlluniau i ostwng y dreth gorfforaeth yn sylweddol. Adlewyrchir hyn yn Ffrainc, yn yr Almaen, yn yr Eidal, yn y Swistir, a dyma'r hyn sydd ei angen ar gyfer Prydain. Rwyf i o blaid datganoli'r dreth gorfforaeth i Gymru fel y gallwn ni lunio ein llwybr ein hunain yn hyn o beth hefyd. Ond rwy'n sylweddoli bod hynny'n ddadl ar gyfer diwrnod arall. Felly, er fy mod i'n croesawu'r gyllideb, rwy'n cydnabod y cyfyngiadau sy'n llyffetheirio'r Ysgrifennydd Cyllid, ac rwy'n credu bod yna bethau y gallwn ni eu gwneud i addasu pethau ar y cyrion, ond ni all wneud fawr mwy na hynny.
English: Thank you very much for taking the intervention. You mentioned earlier the March statement in which the UK Government, of course, committed £2 billion towards social care and, of course, this place will have had the Barnett consequential from that. Would you like to see that used primarily in the integration agenda or some other aspect of social care?
Welsh: Diolch yn fawr iawn am dderbyn yr ymyriad. Fe wnaethoch chi sôn yn gynharach am ddatganiad mis Mawrth pan wnaeth Llywodraeth y DU, wrth gwrs, neilltuo£2 biliwn tuag at ofal cymdeithasol, ac, wrth gwrs, bydd y lle hwn yn elwa ar y goblygiadau fydd yn deillio o hynny drwy'r fformiwla Barnett. Hoffech chi weld hynny'n cael ei ddefnyddio yn bennaf ar gyfer yr agenda integreiddio neu ryw agwedd arall ar ofal cymdeithasol?
English: Chair of the Health, Social Care and Sport Committee, Dai Lloyd.
Welsh: Cadeirydd y Pwyllgor Iechyd, Gofal Cymdeithasol a Chwaraeon, Dai Lloyd.
English: I listened earlier to Nick Ramsay's question, which was: what is this budget setting out to achieve? And I think that's been answered, certainly from these benches, and the benches on this side of the Chamber, in delivering the Welsh Government's programme. But also, I would say what it is setting out to achieve as well is limiting the damaging effects of his Government in Westminster. That is part of what it is setting out to achieve. I speak having been a councillor for 10 years and having sat through many budgets in the last 10 years. Through consultation with members of the public, you are able to get an idea of where to cut, but nonetheless, it is incredibly hard to sit through a list of cuts over which you have no control. But, one of the things you are able to tell yourself, as a councillor in Wales, is that it is much worse to be a councillor in England. I think that is one of the credits that this Welsh Government has had over the past 10 years. The UK Government has had a golden opportunity. I live in a different political world to Neil Hamilton; I just don't understand where he was coming from. And Mark Isherwood seemed to engage in a brilliant piece of doublethink whereby on the one hand he waxes lyrical about austerity, and on the other he calls for more targeted spending. But the UK Government -
Welsh: Gwrandewais yn gynharach ar gwestiwn Nick Ramsay, sef: beth mae'r gyllideb hon yn ceisio ei gyflawni? Ac rwy'n meddwl bod y cwestiwn wedi cael ei ateb, yn sicr gan y meinciau hyn, a gan y meinciau ar yr ochr hon i'r Siambr, wrth gyflawni rhaglen Llywodraeth Cymru. Ond hefyd, byddwn yn dweud mai'r hyn y mae'n ceisio ei gyflawni hefyd yw cyfyngu ar effeithiau niweidiol ei Lywodraeth ef yn San Steffan. Mae hynny'n rhan o'r hyn y mae'n ceisio ei gyflawni. Rwy'n siarad ar ôl bod yn gynghorydd am 10 mlynedd ac ar ôl eistedd drwy lawer o gyllidebau yn ystod y 10 mlynedd diwethaf. Drwy ymgynghori ag aelodau o'r cyhoedd, gallwch gael syniad o ble i dorri, ond serch hynny, mae'n anhygoel o anodd eistedd drwy restr o doriadau nad oes gennych unrhyw reolaeth drostynt. Ond, un o'r pethau y gallwch ei ddweud wrthych eich hun, fel cynghorydd yng Nghymru, yw ei bod yn waeth o lawer bod yn gynghorydd yn Lloegr. Rwy'n meddwl mai dyna un o'r pethau da am Lywodraeth Cymru dros y 10 mlynedd diwethaf. Mae Llywodraeth y DU wedi cael cyfle euraid. Rwy'n byw mewn byd gwleidyddol gwahanol i Neil Hamilton; dydw i ddim yn deall ei safbwynt ef. Ac roedd yn ymddangos bod Mark Isherwood wedi gwrthddweud ei hun drwy ganu clodydd cyni ar y naill law, a galw am fwy o wariant wedi'i dargedu ar y llaw arall. Ond mae Llywodraeth y DU -
English: Were you not listening? Did you not hear me say that what I was proposing would save further money for the Welsh Government and local services - money that should be helping the people who actually need it?
Welsh: Oeddech chi ddim yn gwrando? Wnaethoch chi ddim fy nghlywed yn dweud y byddai'r hyn yr oeddwn i'n ei gynnig yn arbed mwy o arian i Lywodraeth Cymru a gwasanaethau lleol - arian a ddylai fod yn helpu'r bobl sydd wir ei angen?
English: Thanks for giving way. I'm just getting my head around what you said a few moments ago. You seem to have been saying to your constituent that you think it's right that the Welsh Government should not spend money it doesn't have and, therefore, act responsibly, but you're quite happy for the UK Government to borrow as much as it wants, so long as the money comes down the line to you. That doesn't seem to be a responsible argument to me.
Welsh: Diolch am ildio. Rwy'n ceisio deall yr hyn y gwnaethoch ei ddweud ychydig funudau'n ôl. Mae'n ymddangos eich bod wedi bod yn dweud wrth eich etholwr eich bod yn meddwl ei bod yn iawn na ddylai Llywodraeth Cymru wario arian nad oes ganddynt a'u bod, felly, yn ymddwyn yn gyfrifol, ond rydych chi'n ddigon hapus i Lywodraeth y DU fenthyca cymaint ag yr hoffent, cyn belled â bod yr arian yn dod i lawr y lein i chi. Dydy honno ddim yn swnio fel dadl gyfrifol i mi.
English: Well, that's not a responsible representation of what I said, and what I said is: we are operating within a UK Government budget context in which it has cut back mercilessly, and those merciless cuts have fed back to the Welsh Government. I think that Nick Ramsay knows very well that's exactly what I just said. I will be supporting this budget this afternoon, because I have every confidence in the Cabinet Secretary. The budget that he has put together under these circumstances is true to Welsh Labour values and reflects the programme for government and does all it can to reduce the impacts of the UK Government strategy. This budget agreement with Plaid Cymru ensures financial stability for Wales over the next two years, something that is much needed, given the ongoing austerity, and it's for these reasons I'll be voting in favour of the budget today.
Welsh: Wel, dydy hynny ddim yn gynrychiolaeth gyfrifol o'r hyn a ddywedais, a dyma'r hyn a ddywedais: rydym yn gweithredu o fewn cyd-destun cyllideb Llywodraeth y DU sydd wedi gwneud toriadau didrugaredd, ac mae'r toriadau didrugaredd hynny wedi bwydo'n ôl i Lywodraeth Cymru. Rwy'n meddwl bod Nick Ramsay yn gwybod yn iawn mai dyna'n union beth yr wyf newydd ei ddweud. Byddaf yn cefnogi'r gyllideb hon y prynhawn yma, oherwydd mae gennyf bob hyder yn Ysgrifennydd y Cabinet. Mae'r gyllideb y mae wedi'i rhoi at ei gilydd o dan yr amgylchiadau hyn yn driw i werthoedd Llafur Cymru ac yn adlewyrchu'r rhaglen lywodraethu, ac yn gwneud popeth a all i leihau effeithiau strategaeth Llywodraeth y DU. Mae'r cytundeb cyllideb hwn â Phlaid Cymru yn sicrhau sefydlogrwydd ariannol i Gymru dros y ddwy flynedd nesaf, rhywbeth sydd ei angen yn ddirfawr, o ystyried y cyni parhaus, ac am y rhesymau hyn byddaf yn pleidleisio o blaid y gyllideb heddiw.
English: I won't be voting for this draft budget. I won't be abstaining. I'll be voting against. This budget is bad. Wales still has tuition fees to the tune of £9,000. Are we supposed to be grateful for that? It's really not good enough. There are still people in Wales being evicted from their home because of the bedroom tax; the most disadvantaged in our society being thrown out of their homes for the crime of having an extra bedroom. There are not even properties for people to move into. Those parents whose children live with them part of the week, or part of the time, have to give up the extra bedroom, and as a result, in some circumstances, they lose contact with their children because of that tax. There's nothing in this budget to address that. I'll tell you what, though, there's always money for Labour's friends in the Bay, who seem to earn their living from other people's misfortune.
Welsh: Dydw i ddim yn mynd i bleidleisio o blaid y gyllideb ddrafft hon. Dydw i ddim yn mynd i ymatal. Rwy'n mynd i bleidleisio yn erbyn. Mae'r gyllideb hon yn ddrwg. Mae Cymru'n dal i wynebu ffioedd dysgu o £9,000. Ydyn ni i fod i fod yn ddiolchgar am hynny? Nid yw'n ddigon da o bell ffordd. Mae pobl yng Nghymru yn dal i gael eu troi allan o'u cartrefi oherwydd y dreth ystafell wely; y bobl fwyaf difreintiedig yn ein cymdeithas yn cael eu taflu allan o'u cartrefi am y trosedd o fod ag ystafell wely ychwanegol. Does dim eiddo i'r bobl hyn symud i mewn iddo, hyd yn oed. Mae'r rhieni hynny sydd â phlant yn byw gyda hwy am ran o'r wythnos, neu ran o'r amser, yn gorfod colli'r ystafell wely ychwanegol, ac o ganlyniad, o dan rai amgylchiadau, maent yn colli cyswllt gyda'u plant oherwydd y dreth honno. Does dim byd yn y gyllideb hon i unioni hynny. Ond wyddoch chi beth? Mae arian ar gael bob amser i gyfeillion Llafur yn y Bae; mae'n ymddangos eu bod nhw'n ennill eu bywoliaeth o anffawd pobl eraill.
English: May I start by thanking Simon Thomas for what he said? I recognise the point that he made about what we want to do for the next year - better transparency, being clear about our priorities and the relationship between those and the programme for government, the lack of data and so forth. There are a number of things that we want to work on, and I recognise that at the outset of my response. Could I say also that I'm looking forward to the work programme of that committee? There are many things that the committee Chair outlined this afternoon where the Government will welcome that work and take an interest in it - the work that the committee's going to do on financial transaction capital, the impact of Brexit on our funding, and new devolved taxation. I'm sure that the committee Chair will have heard what Mick Antoniw said about asbestos in that context. Also, on the new scrutiny process that we have, I know that the committee is going to pursue that and help us to rethink things so that we can do things better in future.
Welsh: A gaf i ddechrau drwy ddweud diolch i Simon Thomas am beth ddywedodd e? Rwy'n cydnabod y pwyntiau yr oedd ef yn eu gwneud am y pethau yr ŷm ni eisiau eu gwneud am y flwyddyn nesaf yn well - tryloywder, bod yn glir am y blaenoriaethau a'r berthynas rhwng y blaenoriaethau a'r rhaglen lywodraethu, diffyg data a phethau fel yna. Mae nifer o bethau yr ŷm ni eisiau gweithio arnyn nhw, ac rwy'n cydnabod hynny ar ddechrau fy ymateb. A gaf i ddweud hefyd fy mod i yn edrych ymlaen at raglen waith y pwyllgor? Roedd lot o'r pethau yr oedd Cadeirydd y pwyllgor wedi'u hamlinellu y prynhawn yma lle fydd y Llywodraeth yn croesawu'r gwaith yna ac yn cymryd diddordeb yn y gwaith - y gwaith y mae'r pwyllgor yn mynd i'w wneud ar financial transaction capital, effaith Brexit ar ein cyllid ni, a threthi newydd datganoledig. Rwy'n siŵr y bydd Cadeirydd y pwyllgor wedi clywed beth ddywedodd Mick Antoniw ar asbestos yng nghyd-destun hynny. Hefyd, wrth gwrs, ar y broses newydd o graffu sydd gyda ni, rydw i'n gwybod bod y Pwyllgor yn mynd i fynd ar ôl hynny a'n helpu ni i ailfeddwl pethau lle y gallwn ni wneud pethau'n well yn y dyfodol.
English: Nick Ramsay, Llywydd - I should have said in my introductory speech that, of course, we are entering the festive season, and, in line with the Conservative Party's interest in tradition, Mr Ramsay has once again dusted down the amendment that the Conservative Party has laid to this debate over many years now. I accused him last year of simply recycling the identical amendment, and he denied that. Indeed, this year, his amendment does come with the additional insult of a split infinitive, which he managed to avoid last year. [ Laughter.] But sadly -
Welsh: Nick Ramsay, Llywydd - dylwn i fod wedi dweud yn fy araith ragarweiniol; wrth gwrs, rydym ni ar drothwy tymor y Nadolig, ac, yn unol â diddordeb y Blaid Geidwadol mewn traddodiad, mae Mr Ramsay unwaith eto wedi tynnu'r llwch oddi ar y gwelliant y mae'r Blaid Geidwadol wedi'i gynnig yn y ddadl hon dros nifer o flynyddoedd bellach. Cyhuddais ef y llynedd o ailgylchu'r gwelliant heb ei newid o gwbl, a gwadodd hynny. Yn wir, eleni, mae ei welliant yn dod â sarhad ychwanegol ar ffurf berfenw hollt, rhywbeth y llwyddodd i'w osgoi y llynedd. [Chwerthin.] Ond yn anffodus -
English: Can I just advise you, if you object greatly to split infinitives, please never read Shakespeare or the King James Bible. [Assembly Members: 'Oh'.]
Welsh: Dim ond gair o gyngor, os ydych chi'n gwrthwynebu berfenwau hollt yn gryf, peidiwch byth â darllen Shakespeare na Beibl y Brenin Iago. [Aelodau'r Cynulliad: 'O'.]
English: It's always seemed to me, Llywydd, that readers of Conrad would have a greater grasp of English stylistics than that. However, let me say that there are two big themes that I think have run through the debate this afternoon. I want to say something briefly on both of them. The fundamental debate across the Assembly lies in macroeconomic policy. On the one side of the argument, we have heard from a series of persuasive speakers - Hefin David, Mick Antoniw, Joyce Watson, Mike Hedges, Jane Hutt - all of them lined up between the proposition that Steffan Lewis set out earlier in the debate about the self-defeating nature of austerity. On the other side of the debate, we have a rather more nuanced approach. We have the approach of Nick Ramsay, which is to regret the necessity for austerity. So, he regards it as a necessity, but he regrets it and then goes on to give me a series of advice about places where I could spend money we haven't got as a result of the UK Government. The true voice of austerity is to be found much more in what Mr Hamilton had to say and his echo on the other side of the Chamber, Mark Reckless. His impersonation of Marley's ghost as he came clanking across the Chamber this afternoon I thought was remarkable.
Welsh: Mae wedi ymddangos i mi erioed, Llywydd, y byddai gan ddarllenwyr Conrad fwy o grap ar arddulleg Saesneg na hynny. Fodd bynnag, dewch imi ddweud bod dwy thema fawr, rwy'n meddwl, wedi rhedeg drwy'r ddadl y prynhawn yma. Hoffwn ddweud rhywbeth yn fyr am y ddwy ohonynt. Mae'r ddadl sylfaenol ar draws y Cynulliad yn seiliedig ar bolisi macro-economaidd. Ar un ochr i'r ddadl, rydym wedi clywed gan gyfres o siaradwyr darbwyllol - Hefin David, Mick Antoniw, Joyce Watson, Mike Hedges, Jane Hutt - pob un ohonyn nhw wedi'u lleoli rhwng y cynnig a nododd Steffan Lewis yn gynharach yn y ddadl am natur hunandrechol cyni. Ar yr ochr arall i'r ddadl, mae gennym ymagwedd ychydig yn fwy cynnil. Mae gennym ymagwedd Nick Ramsay, sef gresynu wrth reidrwydd cyni. Felly, mae'n ei ystyried yn anghenraid, ond mae'n gresynu hynny ac yna'n mynd ymlaen i roi cyfres o gyngor imi am fannau lle gallwn wario arian nad oes gennym o ganlyniad i Lywodraeth y DU. Mae gwir lais cyni yn llawer agosach at yr hyn a ddywedodd Mr Hamilton a'i adlais ar yr ochr arall i'r Siambr, Mark Reckless. Roedd ei ddynwarediad o ysbryd Marley wrth iddo gloncian ei ffordd ar draws y Siambr y prynhawn yma, roeddwn yn meddwl, yn rhyfeddol.
English: I wonder if he can confirm whether the Welsh Government's position is that the United Kingdom should remain within the single market, as the First Minister said in Welsh earlier?
Welsh: Tybed a wnaiff gadarnhau ai safbwynt Llywodraeth Cymru yw y dylai'r Deyrnas Unedig aros o fewn y farchnad sengl, fel y dywedodd y Prif Weinidog yn y Gymraeg yn gynharach?
English: The exegetical zeal of the Brexit fanatic wanting to pick over individual words in English and Welsh - at least he's bringing that variety to his feast. The First Minister repeated the position that the Welsh Government has adopted since the very beginning, that full, unfettered participation in the single market and continued participation in a customs union would be immensely to the benefit of the Welsh economy, and a sensible UK Government that was interested in putting the needs of our economy first would extend those benefits to Wales, as yesterday it appeared willing to extend them to the island of Ireland. What Mr Reckless went on to object to was the fact we intend to raise a small number of thousands of pounds on transactions worth large numbers of millions of pounds in order to make sure that 90 per cent of commercial transactions in Wales either pay no tax at all, or don't pay any more tax than they do today. That's because he shares Neil Hamilton's basic view of economics that the only way to make rich people work harder is to make them even richer, and the only way to make poor people work harder is to make sure that they don't have enough to manage on so that they don't relax onto the benefits of the dole.
Welsh: Brwdfrydedd deongliadol y ffanatig Brexit i bigo dros eiriau unigol yn Gymraeg ac yn Saesneg - o leiaf mae'n dod â rhywfaint o amrywiaeth i'w wledd. Ailadroddodd y Prif Weinidog y safbwynt y mae Llywodraeth Cymru wedi'i fabwysiadu ers y cychwyn cyntaf, sef y byddai cyfranogi'n llawn a dilyffethair yn y farchnad sengl a pharhau i gyfranogi mewn undeb tollau o fudd enfawr i economi Cymru, ac y byddai Llywodraeth y DU synhwyrol a oedd â diddordeb mewn rhoi anghenion ein heconomi yn gyntaf yn ymestyn y manteision hynny i Gymru, gan ei bod yn ymddangos ddoe ei bod yn fodlon eu hymestyn i ynys Iwerddon. Yna, aeth Mr Reckless yn ei flaen i wrthwynebu'r ffaith ein bod yn bwriadu codi nifer bach o filoedd o bunnoedd ar drafodion sy'n werth niferoedd mawr o filiynau o bunnoedd er mwyn gwneud yn siŵr bod 90 y cant o drafodion masnachol yng Nghymru naill ai'n talu dim treth o gwbl, neu'n talu dim mwy o dreth nag y maen nhw heddiw. Mae hynny oherwydd ei fod yn rhannu barn sylfaenol Neil Hamilton am economeg, sef mai'r unig ffordd o wneud i bobl gyfoethog weithio'n galetach yw eu gwneud yn gyfoethocach fyth, ac mai'r unig ffordd o wneud i bobl dlawd weithio'n galetach yw gwneud yn siŵr nad oes ganddyn nhw ddigon i ymdopi, fel na fyddan nhw'n ymlacio ar daliadau'r dôl.
English: Have you ever discovered where the cross-over point is?
Welsh: A ydych chi wedi darganfod erioed ble mae'r pwynt croesi?
English: Thank you very much, Cabinet Secretary. I absolutely accept the premise that you've just outlined but this is why we have to look at some way of getting some pump-priming. Because if we can actually get those local community services to work and work well - places like Argyle Street; I'm sure it's replicated across Wales - then the public will have much more confidence that they do not need to scurry off to a hospital every time they have a problem.
Welsh: Diolch yn fawr iawn, Ysgrifennydd y Cabinet. Rwy'n derbyn yn llwyr y dybiaeth yr ydych chi newydd ei hamlinellu, ond dyna pam mae'n rhaid inni edrych ar ryw ffordd o gael arian sefydlu. Oherwydd os gallwn sicrhau bod y gwasanaethau cymunedol lleol hynny'n gweithio ac yn gweithio'n dda - lleoedd fel Stryd Argyle; rwy'n siŵr bod enghreifftiau eraill ledled Cymru - bydd gan y cyhoedd lawer mwy o ffydd nad oes angen iddyn nhw ruthro i'r ysbyty bob tro y mae ganddyn nhw broblem.